**TARJOUSPYYNTÖ SUUNNITTELUTÖISTÄ**

Nivalan kaupungin tekninen toimi pyytää vuositarjouksia alan yrityksiltä vuoden 2026 aikana tehtävistä seuraavista suunnittelutöistä:

* Rakennussuunnittelu
* Rakennesuunnittelu
* Sähkösuunnittelu
* LV-suunnittelu
* IV-suunnittelu
* automaatiosuunnittelu
* Rakennustekniset asiantuntijapalvelut (vikaselvitykset, sisäilmaongelmat, asbestikartoitus yms.)
* Infrasuunnittelu
* Maaperätutkimukset
* Asemakaavoituksen suunnittelu

Tilaaja käyttää ensisijaisesti halvimman tarjouksen tehnyttä yritystä soveltuvuus, saatavuus ja ammattitaito huomioiden.

Tarjouksen hintojen tulee olla voimassa koko kalenterivuoden, vain suuria kohteita varten pyydetään hankekohtaiset erilliset tarjoukset.

Myöhästyneitä tarjouksia ei huomioida.

Hinnat on ilmoitettava arvonlisäverottomina tuntihintoina (alv 0 %).

**Tilaajavastuulain 5 § mukaiset asiakirjat on toimitettava tarjouksen yhteydessä. Tilaajavastuulain mukaiset asiakirjat tarkistetaan myös ennen työn tilaamista.**

Maksuehto laskuilla 14 pv ilman laskutuslisää.

Kirjalliset tarjoukset tulee jättää **4.11.2025 klo 15.00 mennessä** sähköposti-osoitteeseen **kirjaamo@nivala.fi .**

Lisätietoja antaa

rakennuttajainsinööri Aki Karppinen 040 344 7283

kuntatekniikan päällikkö Juho Rautio 040 344 7286

**Tarjousta koskevia ehtoja**



Tarjous annetaan erillisellä liitteellä ”Lomake suunnittelu 2026”.



Tuntihinnat ilmoitetaan arvonlisäverottomina nettohintoina €/h. Tuntihintojen

tulee olla kiinteästi voimassa koko sopimusajan. Mahdolliset ylityökorvaukset ja matkalisät on ilmoitettava erikseen.



Annetut tarjoukset ovat pääsääntöisesti julkisia päätöksenteon jälkeen. Tarjoukset tulee laatia siten, etteivät ne sisällä liikesalaisuuksia. Jos liikesalaisuuksien sisällyttäminen tarjoukseen on välttämätöntä, siitä on tarjouksessa mainittava erillisellä liitteellä.

Sitova kumppanuusmalli, SOPIVA, toiminnan jatkuvuus

Tässä sopimuksessa sovittujen suoritusten toimitusvarmuus on tärkeää.

Osapuolet toteavat, että osapuolten suoritusten häiriönsietoa ja palveluiden toimitusvarmuutta voidaan kehittää toiminnan jatkuvuussuunnittelun avulla. Osapuolet korostavat lisäksi yhteistyön merkitystä toimintavarmuuden hallinnassa. Näistä syistä osapuolet liittävät tämän sopimuksen liitteeksi 1 toiminnan jatkuvuuden hallintaa koskevat suositukset.

Osapuolet ovat tutustuneet kyseisiin suosituksiin, verranneet omaa toimintaansa niihin ja vakuuttavat toisilleen toimintansa täyttävän kyseiset suositukset tämän sopimuksen voimassaoloajan.

Osapuolella on tämän sopimuksen voimassaoloajan velvollisuus, toisen osapuolen sitä erikseen pyytäessä, esittää toiselle osapuolelle selvitys siitä, miten se on liitteen 1 suositukset täyttänyt.

Maksuehto laskuilla 14 pv ilman laskutuslisää. Hinnat on ilmoitettava arvonlisäverot-tomina (alv 0 %). Myöhästyneitä tarjouksia ei huomioida.

Tilaaja pidättää itsellään oikeuden vapaasti hyväksyä tai hylätä minkä tahansa tarjouksen.